b'\n_START_ARTICLE_\nVojkova ko\xc4\x8da na Nanosu\n_START_PARAGRAPH_\nVojkova ko\xc4\x8da na Nanosu (1240m) je planinska postojanka pod vrhom Ple\xc5\xa1e (1262m) na visoki kra\xc5\xa1ki planoti Nanos. Odprli so jo leta 1949 in se imenuje po narodnem heroju Janku Premrlu-Vojku (1920 -1943). Upravlja jo Planinsko dru\xc5\xa1tvo Postojna in je odprta od za\xc4\x8detka junija do konca septembra od 17. ure od srede do nedelje zve\xc4\x8der, v drugih mesecih pa ob sobotah, nedeljah in praznikih. Ima dva gostinska prostora z 82 sede\xc5\xbei in s to\xc4\x8dilnim pultom. Preno\xc4\x8di\xc5\xa1\xc4\x8de nudi v sobi s 4 posteljami in v dveh skupnih spalnicah z 48 le\xc5\xbei\xc5\xa1\xc4\x8di.'